
Saepe  milii,  dum  studiis  medicinae  operam  navans  Erlan- 
gense  institutum  clinicum  ophthalmiatro  - chirurgicum  fre- 
quentarem sub  auspiciis  Prof.  J a egeri  viri  doctissimi  et 
experientissimi  — cui  oh  egregiam  studiorum  meorum  mo- 
derationem et  oh  summam  erga  me  in  elaborando  hoc  li- 
bello facilitatem  plurima  debeo  — data  erat  opportunitas  plu- 
res  staphylomatis  seleroticae  species  observandi,  inter  quas 
casus  maxime  insignis  ac  praecipuus  eminebat.  Aliam, 
eam  que  uberrimam  hujus  morbi  cognoscendi  occasionem 
obtulit  iter,  quod  feci,  literarium,  Lipsiam  petens,  Dres- 
dam,  Berolinum,  Gottingam,  alias  urbes.  Itaque,  quum 
scribendae  dissertationis  eligenda  esset  materies,  nulla 
mihi  visa  est  aptior,  quam  quae  illum  morbum  tractaret, 
cujus  exempla  saepe  a me  observata,  ab  aliis  rarius  bre- 

viusque  essent  descripta.  Est  enim  staphyloma  seleroticae 
in  eorum  morborum  numero,  quorum  natura  tam  raro, 
tamque  obiter  ad  hanc  usque  memoriam  exposita  et  depi- 
cta est,  ut  vix  singuli  de  eo  in  lucem  editi  sint  tractatus. 
Hunc  equidem  morbum,  si  ad  analogiam  stapliylomatis  cor- 
neae dividam,  melanosinque  et  cataractam  nigram,  quasi 
necessitudine  quadam  illi  cognatas,  huc  traham,  tantum 
abest,  ut  hanc  meam  opinionem  tanquam  argumentum  con- 
stitutum ac  perfectum  aut  unice  veram  exhibeam,  ut  eam 
tantummodo  virorum  majore  et  doctrina  et  experientia  con- 
spicuorum, examini  subjiciam  proposita  quaestione,  nuru 
probanda  sit  mea  de  morbi  natura  et  divisione  senten- 
tia. At  ne  quis  aliud  in  hoc  opusculo  se  inventurum 
esse  speret,  quam  delineationem  brevem;  ampliora  enim 
paginae  hujusmodi  libellis  concessae  comprehendere  ne- 
queunt. (luam  oh  rem  maximopere  rogatos  volo  Lectores 
Benevolos,  ne  alia  exspectent,  quam  quae  promittuntur, 
neve,  si  iuvenilis  hic  labor  minus  responderit  eorum  ex- 
spectationi, veniam  denegent 

De  staphyle  mate  in  genere. 


§.  i. 

Etymologia. 

Staphylomatis  nomen  a verbo  gracco  gacfvlrj,  uva,  uvula,  deducitur. 
Qua  de  causa  omnes  oculi  humani  tumores,  uvae  formam  reprae- 
sentantes, apud  Graecos:  garpvj ioa/^ci;  ap.  Germ.  Traubenauge,  Trau- 
bengeschwulst ; ap.  Francog.  Staphylome;  ap.  Belg.  Druifgczwel; 
ap.  Dan.  Druesvulst;  ap.  Suee.  DtufsVuIst : ap.  Angi.  Grape  swel- 
iing:  ap.  Ital.  Stafilbma,  ap.  Hisp.  Estafiloma;  ap.  Lusit.  Estaphy- 
loma , designantur. 

L 2. 

De  fi  niti  o. 

Dc  ©phthalmiatria , ut  plurimi  fuerunt,  qui  scriberent,  ita  et 
plurimae  ac  diversissimae  de  staphylomate  prolatae  sunt  sententiae. 
Quum  vero  plures  illorum  inter  se  consentirent,  eorum  placita  in  tres 
dividere  partes  aptissimum  mihi  videbatur*  Alii  enim  virorum  illustris- 
simorum (Forest,  Scnncrt,  Melli,  Giinz,  Gorter,  Coward, 
Woolhousc,  Plattner,  H o r I e , Sclimalz,  L e Febure, 
Schreger  etc.)  staphylomatis  naturam  in  prolapsu  seu  hernia  col- 
locandam esse  censent;  alii  (Re ad,  St.  Yves,  Richter,  Scarpa, 
Beer,  Schraalz,  Clemens,  Wardrop,  Meqkel,  Beck,  Wel- 

Icr,  Riemann,  Hoffbauer,  Glaser,  Heyder,  Benedict  ctc.) 
in  procidentia  ct  distentione,  membranis  una  cum  vel  attenuatis  vel 
incrassatis,  ponunt;  alii  (Celsus,  Actius,  Paulus  ab  Aegina, 
Maucliart,  Maitre-Jan,  Sauvages,  Janin,  Bernstcin, 
D emours  etc.)  superiorum  sententias  conjungere  student.  — Ex 
mea  autem  opinione  est  staphyloma  quaevis  distentio  praeternatu- 
ralis  corneae  vel  scleroticae , concretae  cum  membranis  subjacenti- 
bus (iride , chorioidea) , texturae  aut  structurae  degeneratione  ct 
sanguinis  aquaeve  accumulatione  abnormi  2 aut  praesente , aut 
deficiente.  — 

§.  3. 

Distributio. 

Staphyloma  ad  hoc  usque  tempus  ita  fere  dividebatur: 

1)  secundum  sedem,  in : 

A)  Staphyloma  corneae 

B)  Staphyloma  scleroticae 

C)  Staphyloma  iridis  (quod  ad  staphyloma  corneae  re- 
ferendum) , 

D)  Staphyloma  chorioideae 

E)  Staphyloma  corporis  ciliaris  (posteriora,  sub  Iit.  D. 
atque  E laudata,  staphylomati  scleroticae  adnume- 
randa  sunt.) 

2)  secundum  formam,  magnitudinem,  structuramcte. 

A)  Staphyloma  corneae  totale 

a)  globosum 

b)  conicum 

c)  pellucidum 

cO  pellucidum  globosum 
fi  pellucidum  conicum 

B)  Staphyloma  corneae  partiale. 

Hac  autem  divisione  oplitli  almi  atri  de  corneae  tantum  staphy- 
Iomatc  agentes  adhuc  utebantur.  Staphylomatis  sclsroticae  divisio- 
nem vide  infra  (§.  7). 

Haec  hactenus  de  staphylomate  in  genere.  Neque  enim  in 
animo  mihi  est , intra  tam  paucarum  plagularum  fines  latius  per- 
scribere staphylomatis  totius  naturam ; e vestigio  ad  scleroticae  sta- 
phyloma,  quod  prolixius  pertractandi  cepi  consilium,  transire  liceat. 


II. 

1 * > ^ ' 7 * * * ' f 1 * J ’ 1 ' ( » \ 1 T • • ; i / > v 

De  staphylomate  scleroticae  in  specie. 


§.  4. 

Variorum  scriptorum  de  staphylomate  scleroticae 

auctoritates. 

Veterum  de  hoc  morbo  opiniones  merito  sunt  praetermittendae, 
nam  aut  tacuerunt  omnino  de  eo,  aut  eum  negarunt,  aut  incertis  et 
impeditis  obscurisque  verbis  exposuerunt,  praesertim,  quum  priore 
tempore  et  selerotica  et  cornea  verbo  uno  eodemque  „Cornea44  sig- 
nificarentur. Plures  vero  in  eo  consentiunt,  St.  Yvesium  primum 
de  hoc  oculorum  affectu  prolixius  disseruisse.  Atque  ille:1)  ,,Q.oique 
Pon  n’entende  par  Stapliilome  q’une  elevation  a toute  Ia  cornee 
transparente , ou  seulcment  a une  de  ses  parties;  1’experience  fait 
voir  cependent  qu’  ii  en  arrive  egalemcnt  dans  la  cornee  opaque, 
jusqu’  envrron  une  ligne  au  dela  de  son  union  avec  Ia  cornee  trans- 
parente.44 Sed  jam  ante  St.  Yvesium  inveni  in  Fahrii2)  disser- 


ti 1.  c.  Cap.  XI.  S.  230.  2)  1.  C.  pag.  28. 

latione  verba  in  nostrum  morbum  spectantia:  ,, Etenim  incisa  vel 
erosa,  ruptave  sclerotica,  necessc  est,  situm  mutet  et  qua  data  porta, 
rhagoides  (uvea)  erumpat,  atque  ab  humoribus  pressa  et  protrusa  per 
factum  foramen  exeat  atque  extuberet,  quo  facto  diversi  generis 
tumores  variisque  insigniti  nominibus  oriuntur  et  succrescunt  ctc.“ 
J.  TayIor3)  sub  genere  „Proptosis“  haec  disputat:  „Nro.  CCIX. 
Morbus  hujus  indolis  est  dilaceratio  et  elevatio  irregularis  unius  vel 
plurium  Scleroticae  tunicae,  ad  superiorem  corneam  sitae,  partium, 
hinc  etiam  omnium  membranularum  vicinarum,  cum  laesione  et  ple- 
naria in  gradu  extremo  nervi  visus  insensibilitate,  superstito  tamen 
naturali  axeos  oculi  pellucidate  et  pupillae  forma,  quamquam  motu 
suo  privata  et  nimium  dilatata  sit.  Vocatur  hic  morbus  Synkathe- 
sis.  Spec.  I.  — CCX.  Ejusdem  scleroticae  pars  superior  magna  adeo 
elevata,  ut  tumor,  quamvis  palpebris  tectus  videri  possit,  carundcm- 
que  motum  interdum  impediat,  duabus  vel  tribus  saepe  eminentiis 
irregularibus  conspicua,  morbum  constituit  alium  ejusdem  naturae, 
in  cujus  gradu  summo  axis  oculi  pellucida,  pupillae  forma  legitima 
ipsa  autem  immobilis  et  dilatata  deprehenditur  et  oculus  obcoecatus 
est.  Dicitur  Synkatliesis  Spec.  II.  — CCVI.  In  alio  ejusdem  speciei 
morbo  pars  superior  scleroticae  prope  corneam  elevatur,  partes 
corneae  et  iridis  adjacentes  dilacerantur  et  in  adversam  partem  co- 
guntur, hinc  forma  pupillae  praeter  naturam  mutatur,  nervi  visus 
sensu  privantur,  pupilla  irregularis,  dilatata  et  immobilis  deprehen- 
ditur. Ilie  morbus  est  Synkatliesis  Spec.  III.  — CCXII.  In  ultimo 
hujus  speciei  morbo  partes  non  superiores,  sed  laterales,  tempora 
versus,  quandoque  etiam  inferiores  scleroticae  tumore  magis  irregu- 
lari et  majore,  quam  in  ullo  praecedentium  morbo,  inflantur;  axis 
oculi  pellucida,  oculusque  insensibilis  redditur.  Vocatur  Synkathe- 
sis  Spec.  IV.  Quarta  species  horum  morborum  illos  complectitur, 


3)  Nosograpliia  etc.  pog.  57.  Nro.  'CCIX  — XII. 

in  quibus  bulbi  oculi  figura  difformis,  ejusque  diameter  iusto  minor 
est , liuc  spectat  Atropliia , Rlicxis , Exophtbalmia  etc.“  Tam  nota- 
bilis mihi  videbatur  haec  auctoritas,  ut  ipsa  auctoris  verba  totidem 
recitarem ; probant  enim  meritum  T a y 1 o r i i de  ea  re,  significantque 
illustrem  illum  virum  et  inter  veteres  optimam  de  hoc  morbo  notio- 
nem intelligentiamque  protulisse  et  morbum  jam  in  singulas  species 
dividisse. 

Maitre-Jan*)  claris  verbis  staphylomatis  sclcroticae  mentio- 
nem facit. 

Heisterus5)  quoque  significatione  ,,staphyloma  sderoticaeu  usus, 
distinguit  id  a staphylomate  corneae;  profert  enim:  „Ncque  vero 
cornea  tantum  sed  scie  r otica  etiam  tunica,  iusto  amplius  quando- 
que, prouti  incinet  observare  memini  in  modum  herniae  ventralis 
vel  sacci  laerymalis  intumescit  ac  protenditur:  Q.uod  ipsum  equidem 
vitium  staphylomatis  nomine  itidem  designari  propterea  solet,  quia 
non  nisi  unicum  binae  illae  tunicae  corpus  constituunt.  Quamquam 
haud  alienum  fuerit,  noxios  tumores  illos  pro  partis  illius,  quam 
affligunt  diversitate  sic  ab  invicem  distinguere,  ut  alterum  staphy- 
loma  sclcroticae,  corneae  staphyloma  alterum  nuncupemus.‘c 

PlatnerusG)  obiter  tantum  adfert  illum  scleroticae  affectum. 

Gunzius")  et  Maucli  artus8)  inter  staphyloma  referunt  mor- 
bum saepe  laudatum,  et  in  M au  ch  artio)  dissertatione  gravis  et  accu- 
rata historia  aegroti  cujusdam  , hoc  morbo  affecti , invenitur. 

Janin1^)  staphyloma  scleroticae  evidenter  describit  pluresque 
hujus  morbi  historias  profert. 

Richtcrus11)  et  naturam  et  symptomata  hujus  morbi  egregie 
exponit,  sed  raro  tantum  cum  occurrere  et  nullo  modo  ad  Staphy- 
loma referendum  esse  ducit. 

4)  1.  c.  pag.  400  — 401.  5)  1.  c.  pag.  587.  6)  I.  c.  pag.  469. 

7)  1,  c.  pag.  489.  8)  1.  c.  pag.  499.  9)  1.  c.  pag.  523. 

10)  L c.  pag.  343.  11)  1.  c.  pag.  182. 

vS  cli  m alzii12)  verba  liaec  sunt:  „Staphyloma  scleroticae  est 
protuberantia  per  regionem  scleroticae  fungosa,  caerulea,  inaequa- 
lis, acino  similis  e chorioidea  per  scleroticam  varie  perforatam  va- 
riis in  locis  excrescens.  Uti  stapliyloma  iridis  et  hoc  vel  totale 
vel  partiale  esse  potest.44  Haesitat  tamen  an  ad  stapliyloma 
an  ad  hernias  numeret  morbum;  pergit  enim:  „Bene  distinguen- 
dus est  hic  morbus  ab  alio,  qui  huc  usque  etiam  ad  scleroticae  sta- 
phyloma  referri  solebat  et  in  elevatione  hujus  ipsius  membranae  et 
attenuatione  consistit.  Hunc  herniam  potius  scleroticae  appellari 
opportere  mox  declarabo  etc.  Paulo  inferius  vero : ,, elucet  ergo, 

inquit,  hunc  morbum  eum  staphylomatis  natura  plane  convenire, 
cur  autem  ili.  Ii ic liter  herniam  cum  nominari  maluerit,  non  in- 
tclligo,  cum,  qui  intus  sunt,  humores  non  elabantur.44 

Scarpa,  quamquam  stapliyloma  scleroticae  posticum  bns  obser- 
vavit, anticum  tamen  nunquam  observasse  videtur,  nisi  casus  qui- 
dam herniae  chorioideae  13),  cujus  mentionem  facit,  huc  referendus  est. 

Bell14)  non  certam  quidem  accuratamquc  sententiam  de  sta- 
phylomate  scleroticae  profert,  quod  cum  hypopio  confundere  vide- 
tur, commemorat  tamen  tumores  in  tunica  sclerotica  occurrere. 

v.  Griife15)  illam  valetudinem  ocularem  ad  angiectasiam  vi- 
detur retulisse  ; nominat  enim  „telangicktasia  scleroticae44  et  commu- 
nicat descriptionem  hujus  morbi  ab  ipso  saepius  observati. 

Voiti6)  tanquam  tumorem  circumscriptum  in  sclerotica  depingit 
stapliyloma  scleroticae. 

Hei  nlcin1?)  stapliyloma  aut  herniam  aut  prolapsum  esse  opi- 
natur: ubicunque  autem  de  corneae  staphylomate  disputat,  staphylo- 
matis scleroticae  mentionem  facit;  speciatim  hoc  tantum  monet,  et 

perra- 

12)  diss.  1.  c.  pag.  23.  13)  1.  c.  pag.  5S.  14)  1.  c.  pag.  151. 

15)  1.  c.  pag.  31.  16)  1.  c.  pag.  30.  17)  1.  c. 

perrarum  esse,  nec  unquam  in  tantam  molem  augeri,  in  quantam 
stapliyloma  corneae  adcrescere  soleat. 

Tissot18)  denegat  stapliyloma  scleroticae,  Celsi  verba  inter- 
pretans ita  ut  dicat:  ,,in  staphylomatis  descriptione  summa  tunica 
minus  latum  certe  habet  sensum  atque  est  non  sclerotica  simul  cum 
cornea,  sed  tantummodo  cornea  xcix’  i!;oxriv  sic  dicta,  sive  diaphana. 
Haec  enim  ab  illa  non  solum  situ  et  relatione  erga  partes  vicinas, 
tam  interiores , quam  exteriores , sed  etiam , et  praecipue  natura 
maxime  differt,  ita,  ut  morbus  ille  sit  prae  ceteris  stapliyloma 
nominandus,  cui  cornea  est  obnoxia,  atque  illi  morbi,  quibus  la- 
borat raro  tantum  sclerotica,  quos  nonnulli  autores  staphylomata 
quoque  nominaverunt,  quandam  quidem  inter  semet  similitudinem 
interdum,  nunquam  tamen  eandem  naturam  habcant;“  quam  sen- 
tentiam fusius  explanat  auctor ; sed  opus  non  est  ut,  natura  testante 
ad  Celsi  testimonium  confugiamus. 

ArnemannW)  ab  eorum  stat  sententia,  qui  stapbyloma  vere 
existere  putant,  quod  ex  his  ejus  verbis  perspicitur  — ait  enim : Man 
will  auch  in  der  Sclerotica  Staphylome  beobachtet  haben.  WiewohI  es 
wahrscheinlich  ist,  dafs  zuweilen  die  wassersiichtige  Ausdehnung 
der  Sclerotica  mit  dem  wahren  Staphylom  verwechselt  worden,  so 
findet  man  allerdings  auch  umgrenzte  kleine  Geschwiilste  oder 
scliwarzblaue  Knoten  im  Weifsen  des  Auges,  welche  mit  dem  Sta- 
phylom Aehnlichkeit  haben.  Ich  liabe  sie  mehreremale  beobachtet 
und  sie  waren  immer  mit  einem  inneren  Feliler  des  Auges  ver- 
bunden. 

Schmalz  (K.  G.)20)  strictiin  tantummodo  attingit  staphyloma 
scleroticae  et  chorioideae. 

Beer  in  compendio  suo  ophtalmiatrico  de  staphylomate  scle- 
roticae exponit  nihil , sed  symptomata  naturamque  ejus  accuratissi- 

A ) | fj*  f 

18)  !.  c.  pag.  31.  19)  1.  c.  pag.  40.  20)  Diagnostik  pag.  79. 

me  sub  „CirsophthaImia44  explicat  et  pertractat,  sed  in  opusculo  suo 
„Ansicht  der  stapliylomatosen  Metamorphose44  simul  cum  staphylo- 
mate  corneae  commemorat. 

D emours21)  non  assumit  tantum  staphyloma  scleroticae  sed 
etiam  fusius  exponit  pluresque  ejus  morbi  enarrationes  adjicit. 

Wardrop  et  Jacobson  staphyloma  scleroticae  posticum 
praecipue  depingunt,  de  quibus  infra. 

Weller  sub  quibusdam  modo  conditionibus  assumit  sclero- 
ticae staphyloma,  quod  secundum  ili.  Beerium  sub  ,,Cirsopthal- 
mia44  depingit.  — In  „Iconibus44  suis  pag.  31  symptomata  ejus  tan- 
quam  cancrosae  degenerationis  prodromos  enarrat. 

Boyer22)  diligenter  expendit  et  cognoscit  staphyloma  sclero- 
ticae observationesque  affert. 

Friedrich23)  scleroticae  staphyloma  distinguit  et  accurate  per- 
tractat. 

W agne i*24)  descripsit  staphyloma  scleroticae  tanquam  prola- 
psum atque  staphyloma  chorioideae,  et  veluti  intumescendam,  dege- 
nerationem fungosam  et  varicositatem  chorioideae. 

Riemann25)  refert  staphyloma  scleroticae  inter  staphylomata 
spuria  dicens  symptomatibus  morbi  depictis : ,,hinc  illud  malum  et 
staphyloma  verum  se  morbos  diversae  omnino  naturae  praebere, 
indeque  illi  multo  magis  cirsophtlialmiae  nomen , quam  staphylo- 
matis  convenire  liquet.44 

Helling26)  celeb.  a Walt  herum  secutus  sub  staphylomate 
corporis  ciliaris  eum  morbum  describit. 

Beck  (K.  J.) 27)  refert  morbum  nostrum  ad  cirsophthalmiam. 

H e y d e r 28)  describit  eum  quidem,  sed  pronuntiat:  „scleroticae 
staphyloma  neque  formae , neque  notioni  hujus  morbi  respondet, 


21)  1.  c.  22)  1.  c.  pag.  406.  23)  1.  c.  24)  1.  c.  25)  1.  c.  pag.  42. 

26)  1.  c.  pag,  207.  27)  1.  c.  pag.  208.  2S)  1.  c.  pag.  6. 

quam  ob  rem  haec  vox,  si  illud  accuratius  cognitum  fuerit,  alio 
nomine  poterit  commutari.44 

G laser  de  corneae  iwdisque  affectibus  tantum  notionem  sta- 
phylomatis  statuit. 

Moli  nari  29)  partiale  praesertim  assumit  staphyloma  scleroti- 
cae  et  miratur,  quod  nemo  adhuc  ex  oplithalmograpliis  de  eo,  qua 
scleronyxidis  sequela,  mentionem  fecerit,  sed  invenit  naturam  ejus 
in  lymphae  alicujus  plasticae  collectione  inter  inflammatas  scleroti- 
canti et  choroideam,  utpote  causa  protuberantiae  albugineae  partia- 
lis , quod  confirmat  exemplo  ; mihi  vero  hoc  abscessus  magis  quam 
staphyloma  fuisse  videtur. 

Benedictso)  nomen  hujus  morbi  inepte  assumtum  ducit,  quia 
tumor  non  a sclerotica,  sed  a chorioidea  et  corpore  ciliari  ef- 
fingatur, itaque  mavult  significationem  ,, staphyloma  chorioideae44;  at 
non  sola  chorioidea  morbose  afficitur,  sed  etiam  sclerotica,  nam 
liaec  attenuatur  et  affligitur  destructione. 

Schon31)  tum  et  ipse  sedem  morbi  in  chorioideam  transfe- 
rens partiale  tantum  scleroticae  staphyloma  statuit,  tum  ad  sclero- 
ticomalaciam  relatum  vult  morbum. 

Rau32)  hanc  profert  definitionem:  Mit  der  Benennung,  Staphy- 
lom  der  Sclerotica,  bezeichne  ich  jede  widernatiirliche , nicht  durch 
mechanische  Ausdelinung  bedingte  Hervorragung  der  Sclerotica,  de- 
ren  Grund  in  einem  krankliaft  alienirten  Vegetationsprocesse  dieser 
Membran  selbst  gesucht  werden  mufs.  — 

Zybell33)  abnegat  staphyloma  scleroticae  hisce  verbis:  „Eo- 

dem  modo  staphyloma  scleroticae  et  corporis  ciliaris  omittenda  esse 


29)  1.  c.  pag.  32.  Cap.  IV.  30)  1.  c.  pag.  268. 

31)  in  Handb.  d.  patii.  Anat.  pag.  104  in  commentatione,  die  Enveichung  etc. 
pag.  10.  32)  1.  c.  pag.  194.  33)  1.  c.  pag.  18. 

2* 


12 


existimo.  Uterque  morbi  status  nititur  ectasia  quadam  vasorum, 
symptomate  cirsoplithalmiae  incipientis  et  symptoma  aliquod,  quid 
est,  quod  proprio  nomine  appellemus?  Stapliyloma  scleroticae , si 
tunica  chorioidea  per  partem  aliquam  scleroticae  corrosae  evadit, 
non  cum  Riclitero  in  numero  herniarum,  sed  prolapsuum  po- 
suerim.44 

Hoffmann34)  a partibus  eorum  stat,  qui  staphylomatis  sclero- 
tioae  nomen  rejiciunt,  dicens:  ,,At  scleroticae,  corporis  ciliaris  sta- 
phylomata  neque  forma,  neque  genuina  notione  morbi,  revera  ex 
justiore  censu  staphylomatosi  vocati  naturae  respondent;  quam  ob 
rem  ipsis  hisce  singulis  morbis  accuratius  cognitis  ista  nomina  cum 
aliis,  ut  mihi  videtur,  aptius  eligendis  forent  commutanda.44 

ab  Ammon35)  derivat  staphylomatis  scleroticae  (annularis)  ori- 
ginem ex  inflammatione  orbiculi  ciliaris,  et  alio  loco36),  quo  id  se- 
cundum analogiam  „herniam  chorioideae44  nuncupatum  vult,  ad  scle- 
roticomalaciam  refert. 

Lechla37)  exprimit  morbi  definitionem  bis  verbis:  „Staphy- 
loma  scleroticae  est  ille  morbus,  quo  tunica  sclerotica  et  choroidea 
inter  se  invicem  concretae , quoad  structuram  mutantur  et  propter 
auctam,  quae  in  oculo  est,  humorum  copiam  in  tumorem  abeunt 
circumscriptum,  mollem,  plerumque  non  dolentem  et  vel  lividi  vel 
caerulei  coloris  ;44  caeterum  naturam  morbi  in  adaucta  ponit  humo- 
rum serosorum  secretione. 

§.  5. 

De  staphylomatis  scleroticae  notione. 

Sententiis  auctorum  nonnullorum  brevi  in  conspectu  positis  mani- 
festum est,  alios  haesitare  de  nomine  morbi,  alios  de  sede,  alios 


34)  1.  c.  pag.  19.  35)  1.  c.  1) 

36)  1.  c.  2)  pag.  122.  37)  1.  c.  pap. 

dubitare,  an  morbus  ille  omnino  reperiatur.  Equidem  censeo,  mor- 
bum illum  sci  eroticae  affectum  summo  iure  esse  nominandum, 
quum  tunicae  scleroticae  potissimum  affectio  in  intuentium  adspec- 
tum  veniat  et  in  ipsius  superficie  appareant  tumores,  membrana 
ipsa  protrudatur,  attenuetur  vel  incrassetur,  variaeque  hujus  affec- 
tionis species  arctissime  cum  sclerotica  cohaereant  (quod  et  apud  si- 
miles corneae  affectiones  contendere  nemo  dubitavit).  Staphyloma 
vero  appellatur,  quia  cum  eo,  quod  staphyloma  x«t’  e S,o/r]v  dicitur, 
multis  modis  congruit;  si  enim  de  staphylomate  sermo  est,  sub  eo 
nomine  plerosque  omnes  ophthalmiatrorum  corneae  staphyloma  in- 
telligere  constat;  est  autem  staphyloma  corneae  morbus  et  cre- 
ber et  a multis  jam  diligenter  accurateque  exploratus  ct  pertracta- 
tus, ideoque  veluti  norma  in  comparatione  respiciendus.  Quodsi 
staphyloma  scleroticae  cum  staphylomate  corneae  comparamus,  in 
summis  momentis  analogia  quaedam  re  vera  apparet;  nimirum  ut  in 
corneae  staphylomate,  ita  etiam  in  plurimis  scleroticae  stapliylo- 
matis  speciebus  et  attenuatio  membranae  et  [ejusdem  cum  tunica 
subjacente  via  praeternaturali  concretae  protrusio,  et  abnormis 
humorum  sanguinisve  accumulatio  invenitur.  Quod  si  in  cornea 
accidit,  corneae  nominatur  staphyloma,  cur  non  scleroticae  sta- 
phyloma, si  in  sclerotica?  — Caeterum,  ne  succumulata  novis 
designationibus  terminologia  nova  existat  rerum  confusio,  aptius 
mihi  videbatur,  ea,  quae  a singulis  sub  singulis  nominibus  per- 
tractata sunt,  sub  unum  coarcta  proferre.  Contra  dicent,  fateor, 
multi,  abhorrere  a vera  nosologiae  ratione,  si  quis  morbos  tan- 
quam  plantas  herbasque,  habito  externorum  modo  signorum  re- 
spectu, disponat  et  e quoque  symptomate  novum  morbum  creare 
velit;  sed  tantum  abest,  ut  hoc  mihi,  cum  Rauo  viro  illustrissimo 
consentienti,  venerit  in  animum,  ut  tantum  haud  alienum  duxerim, 
ordine  quodam  restituto,  quaecunque  principalia  speciei  cujusdam 
signa  proderent,  sub  illam  speciem  colligere,  ita,  ut  diversa  eoru  g 

natura  eo  facilius  veniat  in  conspectura.  Ita  persuasum  quidem 
habeo,  non  omnes  illarum  specierum,  quas  adducam,  nomine  sta- 
phylomatis  merito  designari,  minimeque  melanosin  oculi  ita  nomi- 
nare induxerim  animum,  quae  tamen  secundum  aetiologiam  et  tan- 
quam  sequela  ac  summus  morbi  gradus  huc  referenda  est.  Q.uum 
igitur  omnes  hi  morbosi  oculi  affectus,  quos  varii  oplitlialmologi  varie 
significatos  volunt,  ratione  characteris  eorum  habita,  arctissima  inter 
se  cohaereant  necessitudine,  neque  quidquam,  nisi  unius  ejusdemque 
mali  primarii  gradus  sint,  secundam  illos  gradus  eos  distinguam, 
dividam,  depingam  sub  nomine  communi  stapliylo matis  sclero- 
ticae.  Magnam  esse  in  iis,  quae  de  hoc  morbo  tradita  sunt,  con- 
fusionem nemo  non  fatebitur,  idcoque  ea  in  ordinem  quendam  re- 
digere operae  pretium  sit.  Cujus  ordinis  instituendi  ego  non  potui, 
quin  facerem  periculum,  etiamsi,  deficientibus  viribus,  res  minus 
prospere  procedat. 

§.  6. 

Definitio  staphylomatis  scleroticae. 

Q,uod  spectat  ad  staphylomatis  scleroticae  definitionem,  mor- 
bum illum  hoc  modo  determinandum  esse  puto : stapliyloma  sclero- 
ticae est  aut  partialis  aut  totalis  subcaerulea  plerumque  promi- 
nentia scleroticae , extenuatae  et  cum  choroidea  in  loco  affecto 
coalitae,  praesente  nonnunquam  praeternaturali  humoris  cujusdam 
sanguinisve  accumulatione  inter  illas  membranas. 

§.  7. 

Distinctio  singularum  staphylomatis  scleroticae  specierum. 

Singulae  staphylomatis  scleroticae  species  optime  hoc  modo 
distingui  mihi  videntur : 

A)  Stapliyloma  scleroticae  anticum 
1)  partiale 

a)  racemosum 

b)  annulare 

c)  globosum  seu  pellucidum 
2)  totale 

a)  ophtlialmia  scorbutica 

b)  synchysis  et  hydrophtlialmia 

c)  cataracta  nigra 

d)  melanosis  oculi 

B)  staphyloma  scleroticae  posticum.  — 

§.  8. 

Symptomata  staphylomatum  scleroticae. 

Q,uo  magis  auctores  de  notione  atque  definitione  stapbylomatis 
scleroticae  inter  se  discrepant,  eo  magis  in  singulis  ejus  sympto- 
matibus describendis  consentiunt,  quamquam  plerique  de  minoribus 
modo  hujus  morbi  gradibus  agant,  e.  g.  de  varicositate.  Sunt 
autem  et  alii  hujus  morbi  gradus  seu  species , quarum  forma 
a scriptoribus  non  strenue  huc  usque  distinguebatur,  quam  ob  rem 
illos  hoc  loco  breviter  adumbrare  mihi  liceat. 

A)  Staphyloma  scleroticae  anticum. 

Est  staphyloma  scleroticae  anticum  longe  creberrimum  idemque 
saepissime  observatum,  quia  magis  in  promptu  positum  est, 
quam  staphyloma  posticum;  invenitur  autem  et  partiale  et  totale 
staphyloma  scleroticae  anticum. 

1)  Staphyloma  scleroticae  anticum  partiale. 

Hoc  partiale  crebrius  occurrit,  quam  totale.  Summatim  chara- 
cterem ejus  perscrutantes  invenimus  in  latere  anterioris  scleroticae 
partis  exteriore  vel  inferiore  vel  superiore,  rarius  angulum  oculi 
versus , tunicam  albugineam  coerulescentem , in  ejusque  superficie 

nonnullis  locis  tumores  ei  insitos,  coeruleos  vel  nigricantes,  capi- 
tuli acus  aut  lentis  saepe  magnitudinem  referentes , variis  tamen 
nominibus  iam  imbutos;  ita  v.  c.  a cl.  a.  W a 1 1 b e r et  Hei  1 in  g, 
staphylomata  corporis  ciliaris,  ab  ili.  Bene  di ct  staphylomata 
chorioideae,  a cel.  v.  Ammon  hernia  chorioideae  denominabantur. 
Tales  tumores  si  plures  conjunguntur  et  si  tota  sclerotica  caerulea, 
attenuata  et  ab  illis  tumoribus  obsita  est,  ili.  Wagner  nomen  iis 
indidit  varicositati  chorioideae,  cl.  Beer,  cirsophtlialmiae.  In- 
gravescente morbo  totus  bulbus  affectione  illa  morbosa  contingitur, 
unde  nascuntur  stapbylomatis  scleroticae  totalis  species  et  in  summo 
denique  gradu  melanosis  oculi,  quae  saepius  ex  opthalmia  scor- 
butica oriri  videtur.  Sed  variae  hae  denominationes,  ut  jam  com- 
memoravimus, nil  nisi  varios  ejusdem  morbi  gradus,  morbosae  ni- 
mirum accumulationis  humoris  sanguinisvc,  et  auctae  pigmenti  secre- 
tionis in  chorioidea , cum  sequente  et  secundaria  attenuatione  scle- 
roticae, repraesentant.  — 

a)  Staphyloma  scleroticae  partiale  racemosum. 

Staphyloma  scleroticae  (Rau),  staphyloma  chorioideae  (Bene* 
dict),  hernia  chorioideae  (ab  Ammon),  atonia  scleroticae  (Rosas) 
varicositas  chorioideae  partialis  (Jager  Prof.  Erlangcnsis  clarissi- 
mus, qui  tamen  et  ipse  denominationem  stapbylomatis  scleroticae 
asservari  cupit , ne  oriatur  ‘confusio).  Racemosum  dico  hanc  spe- 
ciem ob  adspectum  aciniformem , quem  singulae  varices  produnt,  et, 
ut  facilius  a staphylomate  scleroticae  globoso  et  annulari  distingui 
possit. 

Uno  alterove,  rarissime  introrsum  sito  scleroticae  loco, 
plerumque  haud  procul  ab  eo,  ubi  cornea  inserta  est,  unus 
pluresve  coerulei,  laevi,  doloris  vacui  (non  ut  Friederich 
dicit  dolorum  pleni)  tumores , effecti  per  praeternaturalem  scle- 
roticae eminentiam,  animadvertuntur,  quorum  color  coeruleus 
sensim  in  colorem  coerulescentem  lividumque  ceterae  scleroticae 

transit; 

transit;  magnitudo  eorum  acus  caput  aequat,  raro  lentis  discissae 
magnitudinem  superat.  Ceterum  sclerotica  ipsa  plus  minus  vasibus 
coeruleis  varicosis,  nonnunquam  reti  tenerrimo  rubrorum  vasculo- 
rum pertexta  est,  praesente  semper  annulo  subcaeruleo  circa  cor- 
neae fines.  DeGrafe38),  vir  perillustris,  nominat  conditionem  illam 
5,telangiectasiam  oculi 44  et  saepe  tales  toros  varicosos  invenit  viola- 
ceos, lentis  magnitudine,  reponibiles.  Secundum  cell.  Benedicti 
pronuntiationem  noduli  coeruleo -nigricantes  sunt  mox  planiores, 
mox  magis  eminent,  digito  prementi  cedunt,  sed  pressione  sublata 
prosiliunt  iterum.  Conjunctiva  plerumque  congestione  turget  et 
emollitur  nonnunquam;  cornea  est  fumosa,  splendore  privata,  leu- 
comatosa;  iris  raro  estprotrusa,  ejusque  color  non  mutatus,  pupilla  haud 
plane  atra,  plerumque  tamen  magnitudine  naturali,  et  luce  offendi- 
tur. Haec  ego  saepius  observavi,  non  eadem,  quae  ili.  Rau;  pu- 
pillam enim  dilatatam  atque  immobilem  cognovit.  Nonnunquam  pu- 
pilla coarctata  quidem  est  et  margo  pupillaris  limbo  subcandido 
circumdatus;  nihilominus  extensio  per  extractum  belladonnae  facile 
efficitur,  unde  limbum  illum  ab  exsudationc  in  uvea  ortum  facile 
perspicias.  Ad  hoc  usque  morbi  tempus  bulbus  oculi  tactu  mollis 
est,  sed  durante  et  procedente  morbo  durior  fit;  offenditur  oculus 
a luce  fulgente,  praecipue  candelarum;  saepius  evanescit  visus 
adaucto  lacrymarum  affluxu ; aegroti  tum  de  doloribus  quoque 
prementibus  aut  trahentibus  in  regione  frontali  et  pressionis  pleni- 
tudinisque sensu  in  bulbo  conqueruntur.  Singulae  eminentiae  va- 
ricosae proprium  ac  sane  racemosum  adspectum  produnt;  plerumque 
enim  apparent  tanquam  sanae  jam  scleroticae  'fibris  circumtextae  et 
quasi  funiculo  deligatae,  farcimini  similes.  Contigit  mihi,  ut  saepius 
hanc  speciem,  crebrius  occurrentem,  in  institutis  ophthalmiatricis 
virorum  illustrissimorum  Ritterich  Prof.  Lipsiensis,  ab  Ammon 


38)  de  angiectasia  pag.  32.  33. 

Dresdensis,  Jiingken  Berolincnsis  observarem.  Curationem  au- 
tem individui  cujusdam  hoc  morbo  laborantis  opera  ac  studio  Prof. 
Jager,  viri  clarissimi,  effectam  vidi. 

b)  Staphyloma  scie r oticae  annulare. 

Prolapsus  s.  staphyloma  chorioideae  (Rosas),  staphyloma  cor- 
poris ciliaris  (a  Waltlier  et  Hclling),  orbiculi  ciliaris  inflam- 
matio chronica  (abAmmon),  staphyloma  sderoticae  anticum  (R a u). 
Denominatio  „staphyIoma  corporis  ciliaris44  hanc  ob  causam  non 
plane  quadrat,  quia  non  solum  intra  ligamenti  illius  angusti  fines 
continetur,  sed  ultra  quoque  progreditur  staphyloma,  semper 
annularem  suam  formam  retinens.  Ergo  staphyloma  scleroticae  an- 
nulare id  nominari  malim;  apparet  enim  prominentia  in  sclcrotica, 
et  iridis  quoque  prominentia  in  cornea  apparens  non  iridis  sta- 
phyloma, sed  corneae  nominatur.  — Sclerotica  illo  loco,  cui  subjacet 
corpus  ciliare,  annularem,  anteriore  et  posteriore  margine  arcte 
determinatam,  coeruleam,  angulum  oculi  interiorem  versus  tenuissi- 
mam, strictam  eminentiam  ostendit.  Cetera  scleroticae  pars  et 
cornea  naturali  sunt  qualitate.  In  illo  casu,  quem  cell.  a Waltlier 
denotavit,  fuit  eminentia  tanta,  ut  palpebra  superior  quodammodo 
protruderetur  et  vix  claudi  posset;  sclerotica  vasibus  varicosis  in 
staphyloma  transeuntibus  pertexta  fuit,  iris  discolor,  immobilis, 
pupula  cataracta  capsulolenticulari  obscurata  etc.  (v.  figuram  II. 
dissertationi  L e c h 1 a e adjectam) ; ili.  B e n e d i c 1 39)  de  hac  specie 
fusius  agit. 

Huc  referendum  quoque  est  tertium  inflammationis  orbiculi  ci- 
liaris partialis  stadium,  secundum  opinionem  viri  celeberr.  ab  Am- 
mon^O).  Pupilla  versus  locum  orbiculi  ciliaris  inflammatum  distorta 
est,  ad  corneae  marginem  animadvertitur  staphyloma  scleroticae 
annulare,  quod  auctor  ille  celeberrimus  ex  ulcere,  substantia  amissa, 


39)  1.  c.  pag.  269. 


40)  Rust  Magaz.  d.  ges.  Heilk.  XXX.  2.  pag.  24S. 

ortum  vult.  Staphylomatis  loco  selerotica  subcaerulea  circa  corneae 
marginem  collapsa  nonnunquam  reperitur.  Utrumque  ego  saepius 
quasi  sequelam- chronicarum,  rheumaticarum  inprimis,  inflammationum 
scleroticac  iridisque  animadverti,  sed  nunquam  ulceris  suppositione 
opus  fuit.  Prof.  Jungke  n,  vir  clarissimus  Berolinensis,  varice  oculi 
inciso  non  sanguinem,  sed  humorem  aquosum  evacuari  putat.  Hanc 
autem  opinionem,  qua  erat  in  me  benevolentia  ac  facilitate,  ut 
exemplo  probaret,  aegrotum  quendam,  et  staphylomate  corneae  totali 
et  staphylomate  scleroticac  annulari  ad  superiorem  corneae  margi- 
nem affectum,  me  praesente  operationi  subjecit.  Staphyloma  corneae 
dissecturus  incisuram  primam  deorsum  incepit  ita,  ut  primo  staphy- 
loma scleroticac  et  deinde  demum  corneae  staphyloma  dissecare- 
tur; tum  primum  nihil  vidi  nisi  seri  aliquid  profluens,  quod  mox, 
operatione  procedente,  cum  sanguine  miscebatur.  Dissecta  sclero- 
ticae  pars,  quae  staphyloma  annulare  obtexerat,  plures  ostendit 
concavas,  conchatas,  prioris  staphylomatis  formam  repraesentantes 
recessus  seu  impressiones,  pigmento  fusco  obtectas,  pigmento  ademto 
in  medio  tenuiores  quam  in  margine ; idemque  vir  doctissimus  per- 
chondroseos  quoque  vestigia  saepe  adesse  affirmat.  — E tota  hujus 
morbi  adumbratione  facile  intclligi  potest,  staphyloma  scleroticae 
annulare  majorem  jam  gradum  staphylomatis  racemosi  offerre, 
c)  Staphyloma  scleroticae  globosum  seu  pellucidum. 

Hydrops  chorioideae  (Wardrop),  staphyloma  chorioideae  (Tra- 
vers),  hernia  scleroticae  (Rosas).  Hanc  speciem  caeteri  scripto- 
res aut  silentio  transeunt  aut  sub  hernia  scleroticae  aut  hydroph- 
thalmia  attingunt.  III.  Boyer  commemorat,  scleroticae  staphyloma 
esse  rotundum,  et  prominere  et  eandem,  quam  corneam,  speciem 
praebere , ita  ut  oculus  idem  duabus  corneis  instructus  videatur. 
Est  haec  illa  morbi  species , quae  mihi  staphylomatis  scleroticae 
nomen  xar  sloxr,v  maxime  mereri  videtur;  unus  quidem  tantummodo 
casus  mihi  occurrit  in  clinico  chirurgico  - ophthalmiatrico  Erlangensi, 

semestri  aestivo  anni  1829  ita  tamen  perspicuus,  ut  is  potissimum 
ad  harum  pagellarum  scriptionem  mihi  ansam  daret.  Descriptionis 
morbi  loco,  casum,  quantum  mihi  innotuit,  enarrabo. 

M.  A.  Dresclier,  rhedarii  vidua,  sexagesimum  fere  annum 
agens,  triginta  annos  abhinc  ob  rubedinem  atque  dolorem  oculum  dex- 
trum afficientem  ab  ophthalmiatro  Francogallico , per  Erlangam  iter 
faciente,  accepit  unguentum  rubrum  et  acre,  quo  illito  plures  et 
lancinnantiores  dolores  perpessa  est;  aqua  tamen  ophtalmica  coeru- 
lei coloris  adhibita,  in  meliorem  partem  versus  est  morbus;  rubedo 
enim  atque  dolores  evanuerunt  sensim , sed  visu  paulum  depravato 
subcoeruleus  scleroticae  color  remansit.  Decennio  fere  post,  quum 
femina  tudiculae  manubrium  temere  intrusisset  oculo  dextro,  paul- 
lulo  sanguinis  emisso,  magna  orta  est  globosa  prominentia  supra 
cornea  (vcrisimillime  est  scleroticam  subcaeruleam,  quae  jam  atte- 
nuata erat,  plane  ruptam  esse).  Ex  quo  tempore  oculus  visendi  fa- 
cultatem magis  magisque  amisit,  majora  enim  modo  objecta  aegre 
dignoscere  potuit.  Oculus  ille  dexter  per  plures  jam  annos  liane 
refert  conditionem:  Bulbus  dexter,  multo  majore  ambitu,  quam  si- 
nister, durus  quidem  digitorum  tactu,  palpebris  tegi  vix  potest,  tu- 
more morboso  per  palpebras  aegre  clausas  jam  perspicuo.  Sciero- 
tica  quinque  linearum  latidudine  circa  corneam  colore  coeruleo  per- 
tincta  multis  vasibus  varicosis  pertexta  est,  quae  duarum  linearum 
spatio  circa  corneam  praecipue  parte  oculi  inferiore  tumores  annu- 
lares repraesentant.  Lineae  unius  spatio  a cornea,  interiorem  et 
superiorem  partem  versus,  haemisphaerica  longitudine  semidigitalis, 
latitudine  3/t  lineae  prominentia  exsurgit,  quae  alteri  corneae,  hoc  loco 
scleroticae  insitae  ad  illusionem  usque  adaequat.  Membrana,  quae  obducit 
hanc  prominentiam  globosam  candicans  e caeruleo  colorata,  estpluribus 
tenerrimis  vasculis  pertexta  et  nonnullis  albicantibus  maculis  nebulosis 
obtecta;  in  ejus  cavitate  clarus  oscillansque  humor  perspici  potest, 
nec  non  paulo  posterius  subalbidae  laciniae , quae  in  humore  oscil- 

Iante  suspensae,  bulbi  motiones  participant.  Finis  inter  scleroti- 
cam  et  corneam  haud  stricte  arcteque  constitutus,  et  ponti  magis 
a membranis  scleroticae  effecto  similis  est  5 cornea  in  medio  sub- 
clara,  finem  versus  in  scleroticam  transit;  camera  oculi  anterior  ma- 
jor quam  solet,  humore  est  repleta,  qui  oculo  moto,  et  palpebris 
nictantibus  iridem  oscillantein  ostendit.  Iris,  colore  mutata,  infun- 
dibuliformiter  deorsum  pressa  est,  pupilla  coarctata,  versus  supe- 
riorem corneae  marginem  distracta  et  obscuratione  cataractosa  in- 
ducta. Alter  quoque  oculus  nonnullis  varicibus  scleroticae  est  af- 
fectus praesente  tamen  adliuc  visendi  facultate;  conjunctiva  liujus 
sinistri  oculi,  praecipue  in  inferiore  bulbi  parte  incrassata  semper 
fuit,  ita  ut  pterygii  lati  formam  referret,  nunc  vero  est  oedema- 
tosa.  Caeterum  perfectissima  valetudine  gaudet  femina;  ab  Ammon 
vir  clariss.  Erlangae  praesens  et  ipse  hoc  esse  staphyloma  sclcro- 
ticae  pronuntiavit. 

Prof.  Ritterich,  similem  casum  depictum  mihi  ostendit,  sed 
liydrophthalmiam  potius  esse  duxit,  quam  staphyloma;  cl.  Weller 
quoque  (Icones  pag.  31.)  simillimum  a me  observato  casum  depin- 
xit, sed  esse  chorioideae  fungum  putat,  dehortaturque , ne  similes 
affectus  staphylomata  scleroticae  nominarentur,  quum  sclerotica  sem- 
per conscnsualiter  demum  afficeretur ; sed  historia  morbi  ab  eo  commu- 
nicata mihi  persuasit  morbum  illum  initio  staphyloma  scleroticae 
fuisse  et  tempore  demum  progresso  in  fungum  transiisse. 

2)  Staphyloma  scleroticae  totale. 

Cifsophthalmos,  cirsophthalmia  (Beer,  Weller,  Beck  etc.), 
varicositas  oculi  universalis  (Beer),  tclangiectasia  oculi  venosa 
(Weller.),  varicositas  s.  plethora  chorioideae  (Wagner),  vari- 
ces chorioideae  (Rosas).  Sclerotica  colore  livido,  propeinodum 
plumbeo,  passim  et  arctissime  circa  corneam,  et  praecipue  iis  lo- 
cis, quibus  musculi  oculorum  recti  inseruntur  quibusque  ob  eam  cau- 
sam tenuissima  esse  solet,  in  coeruleos  (calybis  colore  tinctos)  tu- 


mores  elevatur,  conjunctiva  dilatatis  et  atrum  sanguinem  vehentibus 
varicibus  pertexta.  Bulbus  saepe  totus  magis,  quam  solet,  prominet 
et  ita  volumine  adauctus  est,  ut  palpebrae  claudi  nequeant,  (quale 
exemplum  in  clinico  ophtlialmiatrico  Lipsiensi  spectavi),  tactu  du- 
rus vcluti  silex  ovalis,  motiones  ejus  retardatae  aut  omnino  prohi- 
bitae sunt;  e superficie  scleroticae  livida  eminent  singuli  tumores 
varicosi  (staphylomata  scleroticae).  Cornea  est  vel  obscurata,  vel 
languida  splendore  amisso,  pupilla  vel  clausa  vel  dilatata  angulosa 
obnubilata;  iris  immobilis,  visendi  facultas  plerumque  ademta;  ad- 
sunt tamen  scotomata,  muscarum  visio  etc.  Quae  symptomata,  ab 
ili.  Beer  prolata,  apud  Weller,  Beck,  Helling  iisdem  fere 
verbis  enarrata  invenimus.  Secundum  cl.  Benedicti  observatio- 
nes sclerotica  solummodo  varicositate  affecta  esse  videtur;  superfi- 
cies enim  scleroticae,  inprimis  in  conspectum  veniens,  impuram  et 
_ in  plumbeum  seu  lividum  colorem  transeuntem  rubedinem , prae 
se  fert  solito  sclerotiae  candore  amisso,  tenerrimis  vasculis  vio- 
laceis dilatatis  ac  profulgentibus ; bulbus  nec  durior  nec  visus  mag- 
nopere depravatus  est ; pellucida  quidem  adhuc  est  cornea , sed 
quasi  pulvere  obducta.  Simulae  vero , procedente  malo , interiores 
quoque  oculi  membranae  afficiuntur  varicositate , visendi  vis  magis 
magisque  imminuitur  scotomatibus  adauctis , ita  ut  mox  plane  eva- 
nescat visus. 

Quam  ad  speciem  sine  dubio  hae  quoque,  ab  ophthalmologis  se- 
paratim  descriptae,  affectiones  referendae  sunt,  quae  modificatos 
majoresque  morbi  gradus,  plerumque  vero  complicationes  ejus  of- 
ferunt. 

a)  Ophthalmia  scorbutica. 

Per  rete  vasorum  varicosorum  conjunctivae  prospectat  sclero- 
tica magis  magisque  sordescens,  donec  tota  tunica  albuginea  nec 
non  conjunctiva  violacea  rubedine  obducta  est.  Photophobia  mox  ad- 
venit, cornea  splendore  privatur,  humor  aqueus  fit  turbidus,  iris 

enim , corneam  versus  protrusa  et  pupilla  circumscripta  aegre  per- 
spici potest.  Iris,  obsessa  vasis  varicosis  majoribus,  in  orbem  dis- 
positis , prohibetur  motione , pupilla  paulo  dilatata  atque  debilitata 
est,  bulbi  palpebrarumque  motiones  valde  intardatae.  Sub  conjunc- 
tiva et  in  camera  oculi  anteriore  sponte  extravasata  sanguinea  ori- 
untur, visendi  autem  facultas  jam  ante  imminuta  plane  tunc  eva- 
nescit. Sclcrotica  circum  circa  corneam  in  atrocoeruleos  irregulares 
tumores  (stapliylomata  scleroticae)  elevatur.  Apud  feminas,  scor- 
buto  affectas,  praesente  menstruatione,  et  lacrymac  carneo  sunt 
colore  (lacrymatio  sanguinea);  e naribus  haemorrhagiae  venosae 
nascuntur  omniaque  mali  scorbutici  confirmati  signa  adsunt. 

b)  S y n c li  y s i s et  hydropht  h almi  a. 

In  oculorum  hydrope  haud  raro  venositas  praeponderat,  e qua 
illum  et  oriri  liaud  est  veri  dissimile.  Ad  minorem  illius  gradum 
synchysis  jam  referenda  est,  in  cirsophthalmia  plerumque  obvia; 
majore  gradu  dilaceratis  membranis  interioribus,  diaphana,  clara, 
globosa  eminentia,  auiiulo  coeruleo  circumdata,  in  sclerotica  assur- 
git. Pertinet  huc  non  tam  hydrops  ex  humore  aqueo,  seu  vitreo, 
ortus,  quam  humorum  accumulatio  partialis  inter  seleroticam  atque 
choroideam,  cui  speciei  illud  quoque  adnumerandum  videtur,  quod 
tractavimus  s.  staphylomate  globoso  pellucido.  Cl.  Wardrop  illi 
nomen  indidit  hydropi  chorioideae.  Iu  compluribus  enim  oculis  dis- 
sectis invenit  humorem  inter  choroideam  atque  retinam  adauctum, 
cujus  quidem  hydropis  ili.  Helling  quoque  mentionem  facit;  neu- 
ter vero  horum  virorum  illustrissimorum  affert,  utrum  hydrophthal- 
miae  symptomata  adfuerint  nec  ne.  Hae  autem  humorum  accumula- 
tiones annon  sint  hydadites,  quas  Portal  multas  invenit,  est  ad- 
huc in  dubio,  forsitan  huc  quoque  bullae  diaphanae,  piriformes  , ex- 
teriori retinae  parti  insitae,  quas  vidit  ili.  Heusinger^i)  nec  non 


41)  Zeitschrift  fur  organ.  Physik  I.  1.  pag.  61. 


F a w d i n g t o n 42)  pertineant.  — Apud  complicationes  syncliysis  quo- 
que, qua  sequela  inflammationum  ad  interiores  partes  propagatarum 
commemoranda  est;  nam  lianc  quoque  varices  in  conjunctiva  et 
sclerotica  comitantur , visendi  facultate  mox  suppressa. 

d)  Cataracta  n i g r a. 

Quamquam  multi  adhuc  dubitant,  an  lens  crystallina,  atro  co- 
lore tincta,  re  vera  existat,  multae  observationes,  et  extractio  ejus 
ipsa  ex  oculo  a pluribus,  praecipue  a cl.  Wenzel  peracta,  lentis  atrae 
existentiam  testantur.  Hanc  morbi  speciem  Jager  Prof.  Erlang.  cl. 
partialem  oculi  melanosin  esse  existimat,  ea  quidem  ratione,  ut 
capsula  lentis  varicositate  laborante  elementum,  sanguinem  colo- 
rans, in  toto  lentis  crystallinae  apparatu  deponatur.  Itaque, 
hunc  quoque  morbum  affluitate  quadam,  etiamsi  remota,  eum  mela- 
nosi,  et  Ophthalmia  scorbutica  conjunctum  et  hic  non  praetermitten- 
dum esse  duxi.  Provenit  in  regionibus  septentrionalibus  rarius, 
quam  in  australibus,  inprimis  vero  in  individuis  robustis  atque  san- 
guinosis. Est  observata  a:  Morgagni43),  Ma  it  r c - ,T  a n44) , Pel- 
lierdcQu  e n gs  y45),  Jani  n4G),W  c nz  e 147),  E dwar  ds48),  B o y e r4^), 
Guillie50),  Lusardi5i),  Leroux52). 

Maitre-Jan  anno  jam  1698  observavit  hanc  cataractam,  eam- 
que  quamquam  ob  parvam  pupillae  mobilitatem  suspectissimam  duxit, 
depressit,  eaque  ratione  visum  restituit. 

Janin 

42)  a case  of  melanosis.  Eond.  1826  pag.  7 — 8. 

43)  De  sedibus  et  causis  morborum.  Ep.  63.  art.  ad  6.  44)  1.  c.  Cap.  14  ob- 

serv.  8.  pag.  209.  45)  Sammlung  von  Beobaclitungen  uber  Fehler  der 

Augen.  Leipz.  17S9.  pag.  205  — 206.  46)  1.  c.  Observ.  11  et  12. 

47)  Traite  de  la  cataracte.  Paris  1784.  Observ.  5 u.  6.  4S)  Sur  Tinflamma- 

tion  de  1’Iris  et  la  cataracte  noire.  Paris  1S14  p.  18.  49)  1.  c.  Tom.  V. 

50)  Nouvelles  recherches  sur  la  cataracte  et  la  goutte  sereine.  Paris  1S18. 
Cap.  4.  p.  62.  51)  v.  Griife  u.  v.  Waltber’s  Journ.  IV.  2.  p.  357. 

52)  Journ.  de  Medec.  July  1814. 


25 


Jani n bis  extraxit  lentem,  volumine  adauctam,  duram,  colore 
atro,  in  medio  subnigro,  margines  versus  clariore,  (quem  colorem 
atrum  a vasis  nutrientibus  derivandum  esse  duxit).  53) 

Boyer  non  observasse  morbum  illum,  sed  tantummodo  Ara- 
cli ardum  excerpsisse  videtur.  Lu sardi  contra  eum  saepius  ob- 
servavit et  tres  affert  casus,  nec  non  signa  diagnostica  amauroseos 
completae  atque  incompletae. 

Ea,  quae  huc  usque  de  illo  morbo  observata  sunt,  docent:  1)  bul- 
bum esse  duriorem  et  pleniorem ; 2)  conjunctivam  scleroticae  at- 

que eorneac  non  esse  mutatam ; 3)  colorem  pupillae  obscuratae  va- 
riare a fusco -viridi  ad  atrum  usque;  4)  pupillam  obscuratam  lumen 
non  reflectere  in  observantis  oculum , obscurationem-  esse  prope  ad 
iridem,  iridem  plus  minusve  esse  protrusam,  saepiusque  obscuratio- 
nem per  pupillam  ipsam  prominere;  5)  iridis  motus  quodammodo 
esse  tardos;  6)  visendi  facultatem  sensim  imminui  et  morbo  ad  finem 
usque  profecto  aegrotum  adhuc  lumen  percipere,  idque  eo  melius 
pupilla  dilatata,  in  summo  vero  mali  gradu  concentrata  solis  et 
candelarum  luce  invecta. 

Diagnosis.  Immiscui  potuerit  morbus  1)  cum  amaurosi;  lan- 
guido quidem  et  viridi  colore  est  pupilla,  sed  obscuratio  illa  ab  iride 
longe  remota;  pupula  est  valde  dilatata  seu  coarctata,  unam  ver- 
sus partem  distracta,  oculus  alteruter  strabo,  adsunt  scotomata  et 
muscarum  visio,  plerumque  concomitatur  morbum  cephalalgia,  nil 
fere  videt  aegrotus  et  ne  diem  quidem  noctemque  discernere  valet; 
2)  cum  glaucomate  et  cataracta  glaucomatosa;  in  majore  glaucoma- 
tis gradu  etiam  lens  obscuratur  colore  livido,  fusco  vel  subviridi, 
in  eo  quoque  morbo  saepius  per  pupillam  prominet,  sed  adsunt  sem- 
per  signa  characteristica  glaucomatis : varicositas  conjunctivae  atque 
scleroticae,  cornea  languida,  dolores  lancinnantes,  per  bulbum  in 


53)  1.  c.  Observ.  XI.  et  XII. 

frontem  transeuntes,  muscarum  et  striarum  visus  et  affectionum  in- 
termissiones in  dies. 

e)  Melanosis  oculi. 

Melanosis  est  nova  et  heterologa  conformatio  et  productum  ele- 
mentorum sanguinis,  per  venas  excretorum;  infiltratum  plerumque 
in  organorum  membranosorum  texturam,  cum  sanguinis  elementis 
plane  congruit.  Varicositas  igitur  choroideae  primordium  liujus  morbi 
prodere  videtur  et  melanosis  offert  summum  illius  gradum,  tanquam 
chronicarum  venosarum  et  passivarum  inflammationum  sequela  et 
pigmenti  nigri  praeter  normam  adaucta  excretio.  Quum  mihi  non 
contigerit,  ut  melanoseos  oculi  exemplum  ipse  viderem,  liceat  ab 
aliis  observata  breviter  repetere.  Symptomata  morbi  secundum  Sa- 
v e n k o 54)  j Noa c k55)?  Zimmermann 56)?  F a w d i n g t o n 57)  fere  haec 
sunt:  corripiuntur  melanosi  aut  partes  oculi  externae,  aut  internae,  et  ex- 
ternae quidem  rarius  , antequam  affectae  sint  internae.  Melanosis  ex- 
terna tumorem  tuberculatum  superficie  inaequali  et  fusco  colore,  stapliy- 
lomati  racemoso  similem,  exhibet,  qui  paullatim  ad  avellancae  nu- 
cis magnitudinem  increscit  et  denique  ita  destruit  oculum,  ut  cor- 
pus flavonigrum  tuberculosum  repraesentet.  Adest  secretio  et  proflu- 
xus humoris  aut  fusci,  infuso  coffeae  similis,  friabili  quadam  ma- 
terie commixti,  aut  nigri  foetidi,  genas  nonnunquam  maculantis;  do- 
lores intolerabiles,  hemicranici,  et  in  regione  orbitae  et  in  tumore 
ipso.  Cum  interna  oculi  melanosis  oritur,  conjunctivae  et  sclcro- 
ticae  vasa  sunt  dilatata,  obscura  choroidea  per  scleroticam  attenua- 


54) 'Tentamen, pathologico -«anatomicum  de  melanosi,  Petrop.  1825.  (Hecker, 
lit.  Annal.  II.  Jalirg.  1S26.  July.  p.  358.  55)  Commentatio  veterinario  - me- 

dica de  Melanosi,  cum  in  hominibus,  tum  in  equis  obveniente.  Lips.  1826. 

56)  Diss.  inaug.  de  Melanosi.  Strasb.  1S2S;  57)  A case  of  Melanosis,  with 

general  observations  on  tlie  pathology  of  this  interesting  disease.  Lon- 
don  1S26.  • 

tam  perspicua;  macula  obscura,  fusca,  brunea,  in  postica  oculi  ca- 
vitate perspectabilis  per  lentem  transpareatem,  post  illam  atque  pu- 
pulam distorsam  animadvertitur.  Melanosis  sensim  augetur  et  anteri- 
ori oculi  faciei  appropinquans  partcS  vicinas  premit  et  lentem  ip- 
sam obscuram  reddit  ejusque  ambitum  imminuit,  iridem  destruit. 
Porro  melanosi  magis  etiam  increscente,  et  conjunctivae  et  sclero- 
ticae  membranis  novae  mclanoscs  excrescere  solent  et  bulbus  hac 
ratione,  volumine  augetur;  cornea  quoque  obscurata,  crescente  mor- 
bo, penitus  evanescit,  tumori  fusco  cedens.  Totus  autem  organis- 
mus male  afficitur  et  febris  plerumque  vel  nervosa  vel  lentescens 
excitatur,  praesertim,  si  una  cum  bulbi  vitio,  vicinae  quoque  partes 
in  consensum  ductae  sint,  cujus  rei  argumenta  praebent  historiae 
morbi,  in  relatis  operibus  diligentissime  accuratissimcquc  exaratae. 

B)  Staphyloma  sciero ticae  posticum. 

Ad  hoc  usque  tempus  paucis  tantummodo  observare  hanc  spe- 
ciem contigit,  quum  post  mortem  demum  plerumque  certo  cognosci 
possit;  in  posteriore  enim  tantum  scleroticae  parte  et  proxime  qui- 
dem ad  nervum  opticum  invenitur.  Q. uare  factum  est,  ut  illum  mor- 
bum densae  adhuc  tenebrae  obscurent.  .Symptomata  tum  modo  in 
adspectum  intuentium  venire  possunt,  si  hoc  staphyloma  scleroticae 
latus  occupans,  tantam  acceperit  magnitudinem,  ut,  bulbo  hinc 
illinc  moto,  dignosci  possit  in  angulis  palpebrarum,  veluti  staphylo- 
mata  lateralia  in  casu  singulari  per  ab  Ammon  et  Leclila58) 
observato.  Boyer  non  ipse  quidem  observavit  staphyloma  posti- 
cum, sed  in  posteriore  bulbi  superficie  ejus  sedem  merito  suspicari 
sibi  videtur,  asseftticnte  Rau.  Demours  quoque  in  inferiore  et 
anteriore  bulbi  parte  illud  invenit.  Caetera  a nonnullis  scriptoribus 
adlata  signa  referam  ultra,  characterem  anatomicum  depicturus,  nam 
in  cadaverum  tantummodo  bulbis  observata  sunt. 


5S)  1.  c.  pag.  29  et  Fig.  4. 

§•  9. 

Decursus  staphylomatum  scler oticae. 

Decursum  hujus  morbi  valde  chronicum  lentissimumque  esse, 
inter  omnes  ophthalmiatros  constat.  Affectio  oculi  per  annos  integro3 
inferiorem  obtinens  gradum,  nec  altius  procedens,  nil  molesti  affert 
aegroto , nisi  oculi  pressionem , sive  tractionem  visendique  facultatis 
hebetationem  sensim  procedentem.  Sin  autem  talis  oculus , re  qua- 
dam noxia,  aut  vulnere,  aut  contusione,  aut  inflammatione  inten- 
siva,  aut  unguentis  aut  collyriis  acribus  offenditur,  tum  mox  ad 
gradus  majores  prorapitur,  et  denique  labefit;  quod  interdum  acci- 
dit in  individuis  illis , qui  dyscrasia  aut  arthritica  aut  syphilitica 
aut  scorbutica  jam  correpti  sunt.  Morbi  decursus  nisi  externis  cau- 
sis perturbatur,  sensim  adeo  ambitus  bulbi  adaugetur,  ut  postremo 
ad  rhexin  ducatur;  si  vero  per  casum  evacuatur  bulbus  contentis 
suis,  transit  in  atrophiam.  Creberrime  alter  tantummodo  oculus 
corripitur  hoc  morbo,  cujus  tamen,  causis  praesentibus  totam  aegroti 
constitutionem  afficientibus,  alter  quoque  mox  particeps  fit  et  quidem 
saepius  oculo,  primarie  affecto,  jam  degenerato  et  labefacto.  — 

§.  10. 

Conditio  anatomica  staphylomatum  scleroticae, 

a)  S t a p li  y 1 o in  a t u m anticorum. 

Pauca  huc  usque  staphylomata  scleroticae,  nominatim  eorum,  quae 
vivo  adhuc  homine  talia  esse  cognosci  poterant,  cultro  anatomico 
examinata  sunt.  Ex  iis  vero,  quae  vel  vivo  homine,  vel  etiam  mor- 
tuo observabantur  et  inquirebantur,  haec  fjgre  sfgna  anatomica  pa- 
tent: 1)  conjunctiva  rarius  vehementer  afficitur,  sed  vasis  noniuin- 

quam  varicosis  obsessa  est;  2)  sclerotica  in  locis,  a staphylomati- 
bus  occupatis,  amissa  structura  sua  tendinosa,  adeo  attenuatur  inter- 
dum, ut  pellucidatem  quandam  nacta  corneae  fiat  simillima  (quemad- 
modum in  staphylomate  globoso) ; in  staphylomate  scleroticae  annu- 

lari  cum  staphylomatc  corneae  totali  et  potissimum  racemoso  com- 
plicato, inveniuntur  liaud  raro , si  abscinditur  pars  bulbi  anterior,  in 
interiore  tunicae  scleroticae  parte  similia  loculamenta,  atque  in  la- 
tere corneae  (vide  Fig.  4.)*  Caeterum  sclerotica  cum  chorioidea  con- 
creta multisque  vasis  varicosis  pertexta  esse  solet,  incrassatam  ean- 
dem non  nisi  vulneribus  praegressis  esse  credo.  Ulcerationem  quo- 
que et  arrosionem  superficiei  scleroticae  interioris  cl.  Moli  nari 
sibi  videtur  invenisse,  qua  de  re  equidem  dubitaverim;  est  tantum- 
modo membrana  illa,  a varicibus,  quo  loco  eas  tegit,  ad  conchae  ra- 
tionem excavata ; 3)  chorioidea  atque  retina.  Plerique  scriptores 

in  eo  consentiunt,  chorioideam  esse  varicibus  obsitam,  cum  sclero- 
tica concretam  et  incrassatam  (secundum S carp am  attenuatam),  pig- 
menti nigri  secretionem  adauctam  (Flarer,  Moli  nari,  W e 11  er, 
Schon  etc.).  Equidem  lias  quoque  mutationes  addere  audeam:  a1) 
concretionem  loculamentosam  ctincrassationem  exterioris  serosae  nimi- 
rum membranae  chorioideae  et  nominatim  coalitum  corporis  ciliaris  cum 
chorioidea  ipsa;  ita  observavit  cell.  a Walther  corpus  ciliare  vo- 
lumine adauctum,  vasis  varicosis  perductum  explicatumque  et  tam 
arcte  cum  sclerotica  concretum,  ut  ne  maceratione  quidem  dissolvi 
posset;  b)  humorum  collectionem  inter  chorioideam  et  scleroticam 
atque  inter  chorioideam  et  retinam.  Q.uum  interius  scleroticae  latus, 
simile  interiori  durae  matris  parti,  serosam  habere  indolem  constet, 
nemo  negabit  humorem  vaporosum  ab  illo  secretum  et  ad  destilatio- 
nem  usque  liquefactum  adaugeri  posse;  hoc  modo  Franzel59)  in 
infante  defuncto,  qui  hydrocephalo  laboraverat,  guttas  nonnullas  re- 
perit;  eadem  ratione  et  externa  et  interna  (Ruyschiana)  chorioi- 
deae membrana  ad  tunicas  serosas  referenda  videtur;  inter  chorioi- 
deam atque  retinam  jam  secundum  normam  alicjuid  humoris  inveni- 
tur (Veri e,  Jacobson),  quod  orta  inflamatione  augetur.  Eandem 


59)  in  v.  Ammotis  Zeitschr.  fur  Ophthalmologie  I.  1.  p.  14. 

rem  saepius  observavit  W arci r o p co) : retina  ct  corpus  vitreum  erant  e 
situ  depulsa,  et  compressa;  humor  vitreus  plus  minusve  resovptus, 
retina  ita  convoluta  et  corrugata,  ut  repraesentaret  fasciculum  al- 
bidum, ab  introitu  nervi  optici  per  medium  bulbum  ad  posteriorem 
capsulae  partem  porrectum : neque  chorioidea  erat  mutata.  W a r e 61) 
inter  chorioideam  atque  retinam  copiam  haud  parvam  humoris  aquosi 
ct  flavescentis  invenit,  retinam  vero  collapsam,  haud  dissimilem 
cono  albido,  acumine  nervi  optici  introitum  tangenti  basique  lentem 
amplectenti,  corpore  vitreo  resorpto.  Nec  non  Heusinger  in 
defuncto  quodam  homine  inter  retinam  atque  chorioideam  invenit 
vesiculas  tres,  pellucidas,  piriformes,  ervi  magnitudine,  e qui- 
bus oculo  cultro  anatomico  subjecto  humor  flavus,  aquam  flavo 
colore  tingens  et  in  spiritu  vini  coiens  profluxit.  Helling  quoque, 
se  inter  retinam  et  chorioideam  humorem  collectum  invenisse  pro- 
nuntiat. Praeterea  retina  partim  cum  chorioidea  concreta  et  in  tu- 
morum loco  vel  extenuata  vel  plane  deficiens  inventa  est  (Weller, 
Scarpa);  4)  cornea  vel  colore  languidiore,  amisso  splendore,  qua 
dc  re  vasa  conjunctivae  ejus  varicosa  accusantur , vel  totaliter  obs- 
curata, intumita,  staphylomatosa  est;  5)  iris  propulsa,  nonnumquam 
discolor  et  varicosa;  6)  lens  tum  languida,  sordide  flavescens,  obs- 
curata, glaucomatosa,  tum  a norma  parum  discedens;  7)  corporis 
vitrei  fines  plerumque  prolati;  humor  vitreus  et  ipse  quantitate 
adauctus,  liquidus  et  subbruneo  colore  obscuratus.  — 

b)  Staphylo matis  postici. 

Hoc  staphyloma  a paucis  adhuc  inquisitum  primus  in  lucem  pro- 
tulit cl.  Scarpa62)?  bis  enim  observavit  hunc  affectum.  In  casu  altero 
invenit  in  funere  feminae  annorum  40.  bulbum  amplificatum  et  in 
posteriore  ejus  parte,  ad  externum  nervi  optici  latus  scleroticam, 


60)  Essays  on  tlie  morbid  anatomy  of  tlie  human  eye.  T.  II.  Tab.  XV. 
Lond.  1818.  61)  surg.  observ.  on  tlie  eye.  T.  I.  62)  1.  c.  pag.  191.  c.  s. 


illo  loco  valde  attenuatam  pellucidamque  et  in  tumorem  teretem  nu- 
culae magnitudine  propulsam,  choroidea  quoque  eo  loco  extenuata 
suoque  colore  privata;  corpus  vitreum  erat  degeneratum  et  in  hu- 
morem mutatum,  lens  crystallina  flava,  staphylomatis  scleroticae 
recessus  retina  sua  privatus.  In  altero  casu,  in  cadavere  feminae 
annorum  35.  fere  eadem  observavit,  corpus  vitreum  mutatum  ia 
humorem,  capsulam  lentis  humore  refertam,  lentem  ipsam  flavam 
parvamque , in  staphylomatis  loco  retinam  deficientem , sclcroticam 
et  choroideam  valde  extensam.  III.  Demours63)  invenit  in  femina 
defuncta  annorum  GO,  quae,  dum  vixit,  nil  nisi  visus  hebetationem 
conquesta  est,  prominentiam  in  scleroticae  parte  inferiore  laterali 
externa.  Intimus  bulbus  a luce,  per  sclcroticam  et  chorioideam  valde 
extenuatam  et  pellucidam  penetrante,  fuit  illustratus,  retina  tenuis 
et  degenerata.  Cell.  Jacobson  quoque  bis  observavit  stapliyloma 
posticum,  semel  apud  mulierem;  bulbus  erat  piriformis,  sclerotica 
ad  exteriorem  nervi  optici  partem,  ubi  intrant  vasa  ciliaria,  latam 
et  duas  lineas  altam  eminentiam  effecit ; oculo  dissecto  invenit  obser- 
vator inter  retinam  et  chorioideam  humorem  aquosum,  retinam  cum 
corpore  vitreo , amplitudine  imminuto , protrusam  formamque  infun- 
dibuli efficientem.  Alias  idem  ei  obvenit  in  viro  senescenti.  Huc 
quoque  pertineant,  quae  observaverunt  Wardrop  et  Ware,  sed 
jam  paulo  superius  s.  staphylomatum  anticorum  anatomia  sunt  com- 
memorata. CI.  ab  Ammon^)  in  puellae  cujusdam  oculis,  qui  colo- 
bomate iridis  laboraverant,  in  inferiore  et  posteriore  scleroticae 
parte  1 fi  pollicem  a conjunctione  ejus  cum  cornea,  animadvertit  li- 
neas 5 longam,  2 latam,  11/2  altam,  caeruleam  eminentiam,  sta- 
phylomatis scleroticae  speciem  praebentem,  quo  loco  sclerotica  ipsa 
fuit  mollior,  tenuior,  magis  coerulea.  Sed  insignis  totius  casus 
historia  digna  est,  quae  1.  1.  repetatur. 


63)  Dict.  d.  sc.  m.  T.  52.  p.  455.  64)  Zeitschr.  f.  Ophthaluiologie  I.  1.  pag.  57. 

c)  Melanoseos. 

De  anatomia  oculi  melanoscos,  rarius  adhuc  indagatae,  pauca 
satisfacient.  Cl.  Fawdington  in  bulbo  melanoscos  causa  exstirpato, 
quem  dissecuit,  loco  humoris  vitrei,  qui  plane  disparuerat,  tumorem 
nigrum  pultaceum,  plus  quam  dimidium  bulbum  obsidentem,  inve- 
nit. Effecit  tumor  plures  cavitates  s.  cellulas,  humore  bruneorubro 
plenas,  sed  de  corporis  vitrei  cellulis  nil  apparuit;  chorioidea  integra 
fuit  et  facile  a sclerotica  desolvenda,  excepto  uno  loco,  in  parte 
superiore  et  interiore,  ubi  illa  a tumoris  massa  discerni  non  poterat; 
ibidem  sclerotica  quoque  valde  extenuata  erat,  speciem  praebens 
tanquam  diruptae.  Retina  plane  a chorioidea  per  formationem  mor- 
bosam, inter  membranam  utramque  ortam,  dissoluta,  complicata, 
inter  massam  nigram  parietem  quasi  efficiens , in  majore  harum 
cavitatum  subbruneo  humore  plenarum  situm  horizontalem  obtinuerat. 
Lens  obscurata  erat  et  colore  flavo  tincta,  capsula  incrassata  qui- 
dem, sed  partim  pellucida.  Retinae  aut  hyaloideae  tunicae  plica, 
quae  foveam,  ad  recipiendam  lentem  dispositam,  in  corpore  vitreo 
obducit,  obtexerat  posteriorem  lentis  partem.  Ligamentum  ciliare 
erat  distractum,  nonnullaequc  fimbriae  membranaceae  sub  margine 
lentis  et  pone  iridem  integram,  praebebant  vestigia  processuum  ci- 
liarium. Nervus  opticus,  ubi  operatione  dissectus  fuerat,  in  statu 
sano  perseveraverat.  Zimmermann®)  protulit  et  casum,  quem 
descripseratSave nko66),  et  casum,  quem  ipse  observaverat.  Law- 
rence67)  oculum  viri  triginta  annos  melanosi  laborantem  exstir- 
pavit, Sub  operationis  tempus  fuit  Iens  obscurata,  fusca,  in  pupu-. 
lam  protrusa  et  una  cum  iride  arcte  ad  corneam  adpressa  (cataracta 
nigra?).  Pupulae  obscuratio  obtecta  fuit  reti  vasorum,  bulbo  altero 

magis 

65)  1.  c.  66)  1.  c.  67)  The  Lancet.  Vol.X.  N.  157.  *—  Froriep’s  Not. 

Bd.  XV.  p.  303. 

magis  prominente;  dissectio  ostendebat  membranas  massa  molli  et 
plane  atra  impletas. 

§.  11. 

Aetiologia. 

1)  Causae  remotae. 

a)  Causae  praedisponentes.  Nunquam  adnatus,  sed  semper 
acquisitus  est  noster  morbus.  Ergo  profectioribus  jam  annis  occur- 
rere solet,  rarissime  in  juvenibus  reperitur;  neque  sexus  singulare 
suppeditat  momentum  ad  ortum  ejus;  uterque  enim  sexus  ab  eo 
afficitur.  Quaecunque  vero  efficiunt  congestiones  et  activas  et  pas- 
sivas ad  scleroticam  atque  chorioideam,  quaecunque  membranas  eas 
idoneas  faciunt  ad  inflammationes,  praecipue  chronicas,  praebent 
lnorbo  ansam  v.  c.  intentiones  oculorum , pletliora  oculi , plethora 
abdominalis,  haemorrhoides,  suppressio  et  cessio  menstruum,  in- 
farctus, habitus  sanguineus,  apoplecticus,  affectiones  morbosae  in 
membranis  fibrosis  et  serosis  praesertim  habitantes,  uti  rheumatis- 
mus ; quae  conditiones  noxiae  conjunguntur  in  arthritide,  haec  enim 
originem  ex  infarctis  atque  plethora  abdominali  ducens  sedem  suam 
collocat  in  membranis  fibrosis,  qua  de  causa  ad  summa  momenta, 
morbum  saepe  laudatum  procreantia,  est  referenda.  Excellit  vero 
inter  omnes  scorbutus,  singulari  modo  et  structuram  partium  orga- 
nicarum et  sanguinis  qualitatem  alternans ; ideoque  majorem  etiam 
praebet  materiem.  Apud  Anglos  et  mercurii  et  opii  usus  praedispo- 
nere  (cl.  Radio  testante)  videtur;  hoc  quia  efficit  congestiones,  ille, 
quod  dissolvit  partes  compactas  atque  molles,  et  quod  partes  fibro- 
sas ad  inflammationes  praeparat,  b)  Causae  occasionales;  cr)  me- 
chanicae: vulnera,  quorum  numero  seleronyxis  quoque  adseribenda, 
dum  chorioidea  prolapsa  cum  sclerotica  coalescit  (Moliriari);  ictus, 
contusiones,  pressus,  concussiones,  corpora  aliena  in  oculum  illapsa, 
vel  injecta,  extravasationes  sanguinis  inter  membranas  illas,  dilace- 

rationes  scleroticae,  cicatrices,  impetus  vehementes  in  tussiendo, 
sternutando  etc. , trichiasis  (Scarpa) , collaria  arctius  constricta  etc., 
/3)  cliemicae:  abusus  acriorum  unguentorum  et  collyriorum,  pulverum, 
causticorum,  fumus  acer  et  vapores,  scintillae,  guttae  pigmentariae, 
aliaeque  res,  chemice  afficientes  tunicas,  inspersae  apud  opifices,  ia 
officinis  etc.,  combustiones,  y)  dynamicac:  huc  pertinent  omnes,  in- 
primis  chronicae  inflammationes  scleroticae , chorioideae , corporis 
.ciliaris,  iridis,  retinae,  corporis  vitrei  idiopathicae,  purae,  trau- 
maticae,'dyscrasicae,  et  quidem  rheumaticae,  arthriticae  et  scorbuti- 
cae, praecipue  si  saepius  redibant,  emollitio  scleroticae,  affectiones 
metastaticae. 

2)  Causa  proxima  s.  essentia  stapliylomatis  scleroticae. 

Scriptoribus  variis  de  morbo  generatim  jam  dissidentibus,  haud 
mirandum  est,  quod  etiam  de  natura  morbi  multi  inter  se  dissen- 
tiunt. Si  summam  sententiarum  propositarum  respicimus,  apparet, 
essentiam  et  naturam  stapliylomatis  scleroticae  poni  1)  in  prolapsu 
iridis  vel  chorioideae  per  scleroticam  perforatam  ab  ili.  Maitre- 
Jan,  St.  Yves,  Mauchart,  Wagner,  Schoen,  2)  in  elevatione 
et  protrusione  scleroticae  attenuatae  per  humores  oculi,  ab  ili.  Tay- 
lor,  Heister,  Giinz,  Mauchart,  Woollious,  Janin,  H.  G. 
Schmalz,  Tissot,  Beer,  Demours,  3)  in  hernia  a cell.  Rich- 
ter,  Heinlein,  Heister,  Schmalz,  4)  in  incrassatione  a viro 
ili.  C.  G.  Schmalz,  5)  in  degeneratione  fungosa  ab  ili.  Ar nemann, 
Wagner,  6)  in  angiectasia  a cell.  de  Graefe,  7)  in  varicositate 
et  protrusione  scleroticae  per  varices  a cell.  WreIIer,  Friedricb, 
Riemann,  Walt  h er,  Helii  ng,  Heyder,  Beck,  Benedic  t, 
8)  in  collectione  lymphae  plasticae  a cl.  Molinari,  9)  in  malacia 
a viro  clariss.  ab  Ammon,  10)  in  varicositate  chorioideae  cutn 
sclerotica  attenuata  concretae  ab  ili.  Rau,  11)  in  eadem,  accedente 
humorum  accumulatione  a cl.  L e chia. 

Opinionibus  variis  comparatis  secundum  ea,  quae  ipse  obser- 
vavi atque  disquisivi,  haec  sententia  abstrahi  posse  milii  videtur, 
stapliyl ornatum  scleroticae  naturam  non  in  una  vel  altera  sola  singu- 
larum commutationum  a variis  scriptoribus  commemoratarum  con- 
sistere, sed  saepius  esse  ponendam  in  nexu  plurium  commutationum 
modificatarum  secundum  causam  et  diuturnitatem  et  gradum  inflam- 
mationis praeteritae,  nec  non  secundum  aegroti  individualitatem. 
Q.uae  quum  ita  sint,  inflammationibus  choroideae  et  scleroticae  chro- 
nicis et  quidem  dyscrasicis  praecipue  (rheumaticis , arthriticis,  scor- 
buticis) praegressis  (et  antecedere  semper  stapliylomatibus  inflam- 
mationem, et  omnes  sriptores  contendunt,  et  experientia  edocti  scimus) 
lias  plerumque  obvenire  mutationes  existimo:  1)  scleroticae  ct  cho- 
rioideae vasa  redundant  sanguine  et  turgescunt,  unde  varicositas, 
plethora;  2)  sclerotica  emollcscit  et  sensim  attenuatur;  3)  eodem 
fere  tempore  oritur  secretio  humorum  abnorme  adaucta,  non  solum 
inter  chorioideam  et  scleroticam , sed  etiam  inter  chorioideam  et 
retinam ; 4)  ratione  morbosa  pigmentum  nigrum  in  chorioidea  et 
corpore  vitreo  ct  ipsa  lente  crystallina  deponitur;  5)  sclerotica  par- 
tialiter coalescit  cum  choroidea,  unde  cellulae  humore  repletae  nascun- 
tur; 6)  chorioidea  prolabitur  per  scleroticam  vulneratam  subsequeute 
concretione.  — In  eo  peccasse  videntur  plurimi  observatores,  quod 
morbi  nostri  naturam  non  tam  generaliter,  quam  nimis  specialiter 
comprehenderunt,  variosque  morbi  gradus  et  concomitantes  eos  mu- 
tationes pro  essentia  «duxerunt,  e.  g.  varicositatem.  Equidem  e 
variis  morbi  gradibus  has  immutationis  morbosae  gradationes  pro- 
latas voluerim:  1)  in  staphylomate  antico  racemoso  et  totali  sclero- 
tica per  inflammationem  praecedentem  emollita  et  attenuata,  non- 
nullis locis  cum  chorioidea  coalita  et  in  interstitiis  cellulosis  aut 
pigmentum  (sanguis  coagulatus),  aut  humor  secretus  est;  2)  in  sta- 
phylomate annulare  sclerotica  cum  corpore  ciliari , inflammatione 
emollito  atque  incrassato,  per  totum  ejus  ambitum  concrescit,  ergo 

4fere  nulla  humoris  productio ; 3)  apud  stapliyloma  globosum  et  posti- 
cum contra  praedominatur  humorum  adauctio , interque  scleroticam 
et  chorioideam  globosum  efficit  tumorem,  quod  si  accidit,  adeo  ex- 
tenuari potest  sclerotica,  ut  corneae  similis  fiat;  4)  in  summo  vero 
gradu  praevalet  abnormis  pigmenti  nigri  secretio  in  sclerotica, 
chorioidea,  corpore  ciliari  et  lente  crystallina;  unde  cirsoplithal- 
mia,  oplithalmia  scorbutica,  melanosis  et  cataracta  nigra  derivant 
originem. 

§.  12. 

/ > 

Prognosis. 

Omnium  huc  usque  scriptorum,  praecipue  cl.  HeIIingi68)  et 
Beerii69),  sententiae  in  eo  congruunt,  prognosin  satis  esse  in- 
faustam. Secundum  ill.  Rau  sententiam  progressis  noxiis  mecha- 
nicis faustior  est  prognosis , quam  praesentibus  dyscrasiis.  In  in- 
ferioribus mali  gradibus  non  ita  infaustam  esse  prognosin  equidem 
existimo ; si  enim  videndi  facultate  haud  multum  imminuta  aegrotus 
a se  impetrat,  ut  diaetam  severam  subeat,  et  si  praedispositiones 
causaeque  morbum  sustinentes  removeri  adhuc  possunt,  morbus  quo 
minus  altius  progrediatur,  impediri  et  subsisti  potest.  Sin  autem 
cirsophthalmia  plane  evoluta  adest,  medicamentis  non  mature  adhibitis 
eo  celerius  malum  ad  gradus  majores  procedit,  quo  quis  magis  ad 
cum  morbum  dispositus  est  ob  dyscrasiam  singularem  e.  g.  scorbu- 
ticam. Q.uod  ad  visendi  facultatem  attinet,  prognosis  infausta  ple- 
rumque est,  mox  enim  depravatur  visus.  Proprium  huic  morbo  esse 
videtur,  ut  mox  alter  quoque  oculus  ab  eo  corripiatur,  dyscrasiis, 
nisi  a procedendo  prohibeantur  ullo  modo,  totum  plerumque  orga- 
nismum obsidentibus,  causam  perpetuam  suppeditantibus.  — 


I Oi  ii  < ! I : ! .. 

6S)  1.  c.  pag.  302. 


69)  1.  c.  B.  II.  p.  24S. 

Etsi  plurimi  ophthalmiatri  quamque  curationem  non  sufficientem, 
inutilem  atleoque  noxiam  nonnullis  in  casibus  ducunt,  eam  quoque 
rem  non  ita  negligendam  paucis  attingere  tcntabo.  Nam  etiamsi 
stapliyloma  perfectum  et  omnibus  numeris  absolutum  omne  artis  au- 
xilium detrectat , et  melanosi  et  cataractae  nigrae  ad  summum  gra- 
dum adultae  non  nisi  operationibus  succurri  potest,  desperandum 
tamen  non  erit,  si  remediis  mature  et  rite  adbibitis,  ne  in  summos 
gradus  transeat  morbus  non  multo  jam  progressus,  caveri  poterit. 
Q,ua  re  hasee  indicationes  proponere  ausim.  1)  Indicatio  prophy- 
lactica,  a)  quod  attinet  ad  causas  totum  organismum  praedisponen- 
tes , mox  animi  advertantur  aegrotorum  ad  congestiones  haemorrhoi- 
dales  vel  menstruales,  infarctus,  arthritidem  etc.  proclivium.  Ubi 
enim  vestigia  decolorationis  in  sclerotica  obscurioris  aut  jam  varico- 
sitatis, vertigo,  visus  hebetatio  etc.  adparent,  praescribatur  diaeta 
simplex,  morbi  conditioni  apta;  vitentur  causae  omnes  occasiona- 
les;  sublevetur  natura  derivationibus  et  ad  cutim  et  ad  alvum;  b) 
respiciantur,  tanquaiii  momentum  localiter  magis  praedisponens,  Oph- 
thalmiae cum  sequelis;  praecipue  in  organismis  per  aliquam  dyscra- 
siarn  ad  sfaphylomata  jam  pronis;  in  stadio  primo  prospiciatur , ut 
cura  maxime  antipblogistica  adhibeatur,  ne  stagnatio  sanguinis  venosi 
evadat;  in  secundo  autem,  charactere  inflammatorio  imminuto,  ut  por- 
rectis remediis,  mediocriter  adstringentibus,  partes  debilitatae  et  re- 
laxatae tonum  priorem  recipiant.  2)  Indicatio  causalis , a)  remotio 
causarum  proximarum.  Itaque  1)  emollitio  et  relaxatio  Scleroticae 
removeatur  per  collyria  adstringentia  e vitriolo  zinci,  vitriolo  cupri, 
sacharo  saturnino,  zinco,  alumine,  lapide  divino  etc.  etc.  parata,  per 
fomentationes  frigidas,  unguentum  ophthalmicum  ili.  Beerii  etc.; 
2)  ad  varicum  imminutionem  inserviunt  missiones  sanguinis,  cucur- 

oitae,  hirudines  etc.  Rau  adfert  exemplum,  quo  per  hirudinem, 
quae  fortuito  scleroticam  admorderat,  haemorrhagia  haud  exigua  ex- 
orta staphyloina  multo  minutum  est;  prosunt  etiam  derivationes  in- 
citantes in  alvum  et  cutim,  empl.  antimoniale  et  setaceum  ad  nucham, 
pediluvia  irritantia,  fortasse  et  cirsotomia;  3)  accumulatorum  humo- 
rum emissio  fiat  per  punctionem  seu  paraccutesin  oculi,  b)  propul- 
sio  oausarum  remotarum,  «)  removeantur  pracdisponentes : rheuma- 
tismus, arthritis,  scorbutus,  stagnationes  venosae,  restituantur  hae- 
morrhagiae habituales  suppressae  secundum  therapiae  specialis  re- 
gulas, /3)  occasionales : rcspiciantur , uti  jam  supra  commemoratum, 
Ophthalmiae,  praecaveantur  earum  recisiones  et  evitentur  momenta 
inflammationes  provocantia.  Si  mechanica  adfuit  causa,  statim  re- 
moveantur corpora  aliena  et  tractetur  accuratissime  oplitlialmia  trau- 
matica; si  sanguis  extravasatus  adest,  procuretur,  ut  vel  fomen- 
tationibus frigidis  distribuatur  vel  resorbeatur  vel  incisione  e camera 
oculi  anteriore  evacuetur.  Si  oculus  directe  chemicis  materiis  af- 
flictus est,  illineantur  ia  oculum  cum  peniculo  remedia  oleosa,  mu- 
cosa, irritationem  removentia.  3)  Indicatio  uiorbi.  Huic  satisfit,  si 
morbus  variis  in  gradibus  rite  tractatur,  si  progressus  minoris  gra- 
dus ad  majorem  prohibetur,  et  si  bulbi  forma  naturalis  asservatur. 
Si  staphyloma  scleroticae  omnibus  numeris  absolutum  est,  raris- 
sime succurri  poterit,  conanda  tamen  sunt  collyria  adstringentia  et 
TR.  opii,  sed  respiciendum,  ne  magis  iis  inflammentur  partes  affec- 
tae. Praeterea  ad  nostram  memoriam  haec  remedia  plus  minus  fau- 
stiore eventu  sunt  adhibita:  a)  cliemica  ad  tumorem  minuendum: 
acid.  sulphur.,  acicl.  nitr.  fum. , lap.  div.,  lap.  caust.,  lap.  inf. , pulv. 
e saecli,  e.  alum.;  cl.  Janin  (compressionem  detrectans)  et  Beer 
porrexerunt  non  sine  eventu  but.  antim. ; omnia  vero  remedia  acria 
vel  caustica  ad  prominentiam  destruendam  plus  nocent,  quam  pro- 
sunt; b)  mechanica:  u)  partem  morbosam  abscindi  volunt  cl.  a 
Walther,  Demours,  Friedrich,  Pellier;  $)  punctionem  tu- 

morum  d.  Martland,  ab  Ammon,  Lechla;  a quorum  partibus 
gtare  equidem  liaud  dubito;  est  enim  ea  medendi  ratio  et  facillima 
et  minime  periculosa,  ac  semper  prius  conanda,  quam  abscisio  prio- 
ris bulbi  partis,  quum  bulbi  forma  retineri  adhuc  possit.  Oculo  vero 
omnino  degenerato , amissa  naturali  bulbi  forma , mota  jam  melano- 
seos  seu  degenerationis  cancrosae  suspicione  et  praesentibus  dolo- 
ribus summis,  bulbi  exstirpatio  ultimum  est  refugium. 

Fig.  1.  exhibet  faciem,  anteriorem  oculi,  staphylomat.e  scleroticae  globoso  affecti 
et  tumorem  morbosum  pellucidum,  angulum  oculi  interiorem  versus  si- 
tum, quorum  descriptionem  v.  pag.  20. 

Fig.  2.  et  3.  quas  viri  cl.  ab  A m m o n Prof.  Dresdensis  liberalitati  debeo,  sunt 
perspicua  staphylomatis  racemosi  exempla. 

Fig.  4.  haec  quoque  ab  eodem  viro,  erga  me  benignissimo,  milii  tradita 
ostendit  faciem  posteriorem  partis  ocnli  staphylomate  scleroticae  affecti, 
ab  ophthalmiatro  illo  clarissimo  abscissam. 

Fig.  5.  et  6.  ex  opere  cl.  F a w d i n g t o n i hoc  loco  denuo  expressae  reprae- 
sentant eximium  melanoseos  exemplum  et  quidem  F.  5.  adspectura  bulbi 
integri  et  Fig.  6.  bulbum  post  exstirpationem  dissectum,  quorum  descrip- 
tionem v.  pag.  32. 

Fig.  7.  et  8.  e cl.  Scarpae  opere  desumtac  ostendunt  exempla  staphylomatis 
postici,  cujus  mentionem  feci  pag.  31. 

